Φρειδερίκος Ι΄ της Δανίας

Ο Φρειδερίκος Ι΄ (δανικά: Kong Frederik 10. af Danmark, γεννημένος Φρειδερίκος Ανδρέας Ερρίκος Χριστιανός δανικά: Frederik André Henrik Christian, 26 Μαΐου 1968) είναι ο Βασιλιάς της Δανίας. Μητέρα του είναι η βασίλισσα Μαργαρίτα Β΄ και πατέρας του ο πρίγκιπας σύζυγός της, Ερρίκος. Διαδέχτηκε τη μητέρα του στις 14 Ιανουαρίου 2024, όταν παραιτήθηκε μετά από 52 έτη στον θρόνο.

Βιογραφία
Ο Φρειδερίκος Ανδρέας Ερρίκος Χριστιανός γεννήθηκε στις 26 Μαΐου 1968 στην Κοπεγχάγη και βαπτίστηκε στις 24 Ιουνίου 1968. Ονομάστηκε Φρειδερίκος προς τιμήν του παππού του Φρειδερίκου Θ΄ της Δανίας και λόγω της παράδοσης που θέλει το όνομα του Δανού μονάρχη να είναι Χριστιανός ή Φρειδερίκος. Η μητρική γλώσσα του Φρειδερίκου είναι η δανέζικη, ωστόσο γνωρίζει αρκετά καλά γαλλικά, (την μητρική γλώσσα του πατέρα του), αγγλικά και γερμανικά.

Στις 14 Μαΐου 2004 παντρεύτηκε την Μαίρυ Ελίζαμπεθ Ντόναλντσον, μια Αυστραλή σύμβουλο επιχειρήσεων, που είχε γνωρίσει στους Ολυμπιακούς Αγώνες του Σύδνεϋ το 2000, στον Καθεδρικό Ναό της Κοπεγχάγης.http://www.kathimerini.gr/425235/article/epikairothta/kosmos/estemmenoi-me-mh-pronomioyxoys. Το ζευγάρι απέκτησε τέσσερα παιδιά: 
τον Χριστιανό (γενν. 2005), Διάδοχο Πρίγκηπα της Δανίας, Κόμη του Μονπεζά.
την Ισαβέλλα (γενν. 2007), Πριγκίπισσα της Δανίας, Κόμισσα του Μονπεζά.
τον Βικέντιο (γενν. 2011), Πρίγκηπα της Δανίας, Κόμη του Μονπεζά, δίδυμο αδελφό της Ιωσηφίνας.
την Ιωσηφίνα (γενν. 2011), Πριγκίπισσα της Δανίας, Κόμισσα του Μονπεζά, δίδυμη αδελφή του Βικεντίου.

Ο Φρειδερίκος ενδιαφέρεται ιδιαίτερα για θέματα επιστημονικά και περιβαλλοντικά. Έχει ιδιαίτερη έλξη προς τα αθλήματα, ενώ είναι μέλος της Διεθνούς Ολυμπιακής Επιτροπής.http://www.tovima.gr/opinions/article/?aid=465591 Αξιοσημείωτο αναφοράς είναι ότι έχει τρέξει σε μαραθωνίους στην Κοπεγχάγη, τη Νέα Υόρκη και το Παρίσι.

Ο Φρειδερίκος διαδέχθηκε τη μητέρα του στις 14 Ιανουαρίου 2024 ως Φρειδερίκος Ι΄ της Δανίας και η σύζυγός του φέρει τον τίτλο Μαίρη, Βασίλισσα της Δανίας.

Τίτλοι
26 Μαΐου 1968 – 14 Ιανουαρίου 1972: Η Αυτού Βασιλική Υψηλότητα Πρίγκιπας Φρειδερίκος της Δανίας
14 Ιανουαρίου 1972 – 29 Απριλίου 2008: Η Αυτού Βασιλική Υψηλότητα Ο Διάδοχος Πρίγκιπας της Δανίας
29 Απριλίου 2008 – 14 Ιανουαρίου 2024: Η Αυτού  Βασιλική Υψηλότητα Ο Διάδοχος Πρίγκιπας της Δανίας, Κόμης του Μονπεζά Kongehuset – Aktuelt – Nyheder 
14 Ιανουαρίου 2024 - : Η Αυτού Μεγαλειότητα Ο Βασιλιάς Φρειδερίκος Ι΄ της Δανίας

Πρόγονοι

 Παραπομπές 

 Εξωτερικοί σύνδεσμοι 

 Official website of the Danish royal family

|-

Κατηγορία:Μονάρχες της Δανίας
Φρειδερίκος Ι΄
Κατηγορία:Οίκος του Γκλύξμπουργκ